უკრაინის საზღვაო ბიოლოგიის ინსტიტუტი

უკრაინის მეცნიერებათა ეროვნული აკადემიის საზღვაო ბიოლოგიის ინსტიტუტი — უკრაინის მეცნიერებათა ეროვნული აკადემიის კვლევითი ინსტიტუტი, რომელიც მდებარეობს ოდესაში. შეიქმნა უკრაინის მეცნიერებათა ეროვნული აკადემიის ა.ო.კოვალევსკის სახელობის სამხრეთ ზღვების ბიოლოგიის ინსტიტუტის ოდესის ფილიალის ბაზაზე.

ინსტიტუტი მდებარეობს ასვადუროვის საცხოვრებელ სახლში. შენობა ადგილობრივი მნიშვნელობის არქიტექტურული ძეგლია.

დაარსების ისტორია
ინსტიტუტი დაარსდა 1953 წლის 21 დეკემბერს უკრაინის სსრ მინისტრთა საბჭოს სპეციალური დადგენილებით, როგორც უკრაინის მეცნიერებათა ეროვნული აკადემიის ჰიდრობიოლოგიის ინსტიტუტის ოდესის ბიოლოგიური სადგური.1963 წელს სევასტოპოლში სამხრეთის ზღვების ბიოლოგიის ინსტიტუტის ჩამოყალიბების შემდეგ, 1963 წლის 11 ივნისის №796 დადგენილებით მოხდა ბიოლოგიური სადგურის რეორგანიზაცია და იქცა სამხრეთ ზღვების ბიოლოგიის ინსტიტუტის ოდესის ფილიალად. დიდი ხნის განმავლობაში ბიოლოგიური სადგურის ხელმძღვანელი (1953-1963 წლებში) და ინსტიტუტის ფილიალის (1963-1972 წლებში) იყო ბიოლოგიურ მეცნიერებათა დოქტორი, პროფესორი კონსტანტინ ვინოგრადოვი. 1972-1989 წლებში ფილიალს ხელმძღვანელობდა უკრაინის მეცნიერებათა ეროვნული აკადემიის აკადემიკოსი, ბიოლოგიურ მეცნიერებათა დოქტორი, პროფესორი, უკრაინის მეცნიერებისა და ტექნოლოგიების დამსახურებული მოღვაწე იუვენალ ზაიცევი. 1989-1994 წლებში ინსტიტუტს ხელმძღვანელობდა გეოგრაფიულ მეცნიერებათა დოქტორი, პროფესორი ალექსანდრე ბრონფმანი, ხოლო აკადემიკოსი ზაიცევი დარჩა ფილიალის მთავარ მკვლევარად. 1994 წლიდან 2014 წლამდე ფილიალის ხელმძღვანელის თანამდებობას იკავებდა ბიოლოგიურ მეცნიერებათა დოქტორი, პროფესორი ბორის ალექსანდროვი.2014 წლის 2 ივლისს, უკრაინის მეცნიერებათა ეროვნული აკადემიის პრეზიდიუმის 161 დადგენილებით, მოხდა ა. კოვალევსკის სახელობის უკრაინის მეცნიერებათა ეროვნული აკადემიის სამხრეთ ზღვების ბიოლოგიის ინსტიტუტის ოდესის ფილიალის რეორგანიზება სახელმწიფო დაწესებულებად, რომელსაც ეწოდა უკრაინის მეცნიერებათა ეროვნული აკადემიის საზღვაო ბიოლოგიის განყოფილება.

სამუშაო მიმართულებები
ინსტიტუტი ეწევა წყლის ეკოსისტემების ბიოლოგიისა და ეკოლოგიის ყოვლისმომცველ ფუნდამენტურ და გამოყენებით კვლევებს. მუშაობის ძირითადი სფეროებია:

რეზერვუარების ეკოლოგია დიდი საპორტო-სამრეწველო კომპლექსებისა და აგლომერაციების გავლენით
დარღვეული ეკოსისტემების ჰიდრობიოლოგიური გაუმჯობესება და განახლება
წყლის ეკოსისტემების მათემატიკური მოდელირება ობიექტური დიაგნოზის და მათი შემდგომი მდგომარეობის პროგნოზის მისაღებად.
შავი ზღვის ჩრდილო-დასავლეთ შელფის, სანაპირო ზონებისა და დუნაი - დნეპრის შუალედის კომპიუტერული ეკოლოგიური მონაცემთა ბაზების შექმნა.

მუშავდება ჰიდრობიოლოგიური ნიმუშების შეგროვებისა და დამუშავების და სამეცნიერო ინფორმაციის ანალიზის თანამედროვე მეთოდები. ტარდება სამეცნიერო გარემოსდაცვითი შეფასებები, იხვეწება ეკოსისტემების დაცვის, მართვისა და მათი მდგრადი განვითარების მეთოდები. ინსტიტუტში ხდება სამეცნიერო კადრების მომზადება ასპირანტურასა და დოქტორანტურაში ჰიდრობიოლოგიისა და ზოოლოგიის სპეციალობებში.

ინსტიტუტის სამეცნიერო განყოფილებები
ბიოციკლების ეკოლოგიური ინტეგრაციის დეპარტამენტი
რეგიონული ჯგუფების ეკოლოგიის დეპარტამენტი
წყლის ხარისხის დეპარტამენტი
წყლის მცენარეულობის მორფო-ფუნქციური ეკოლოგიის დეპარტამენტი

2019 წლის ხანძარი
2019 წლის 4 დეკემბერს შენობაში ხანძარი გაჩნდა. ხანძარი იმ შენობის მე-3 სართულზე გაჩნდა, სადაც ეკონომიკური კოლეჯი იყო განთავსებული, შემდეგ კი მთელ შენობას მოედო. განადგურდა დაწესებულების სამეცნიერო ბიბლიოთეკა, ლაბორატორიის აღჭურვილობა, საცდელი ნიმუშები და სამეცნიერო კოლექციები. ხანძარს ემსხვერპლა 16 ადამიანი, რომელთა შორის იყო ინსტიტუტის დირექტორი ბორის ალექსანდრვი და ინსტიტუტის თანამშრომელი ქალი.